

Γραμματεία Προπτυχιακού Προγράμματος Σπουδών

Πληροφορίες: Σ. Μαρσέλλου

 Τηλ: 22710-35430

Χίος, 30 Σεπτεμβρίου 2025

ΑΝΑΚΟΙΝΩΣΗ

ΤΕΛΕΤΗ ΚΑΘΟΜΟΛΟΓΗΣΗΣ

Η 1η τελετή **Καθομολόγησης και Απονομής Διπλωμάτων**, ακαδ. έτους 2025-2026, των αποφοίτων του Τμήματος Μηχανικών Οικονομίας και Διοίκησης θα πραγματοποιηθεί την **Πέμπτη 4 Δεκεμβρίου 2025 και ώρα 12:00 στο Αμφιθέατρο**  «*Γιάννης Καράλης*» της Πανεπιστημιακής Μονάδας Χίου (Μιχάλων 8).

**Δικαίωμα συμμετοχής** στην τελετή, έχουν οι φοιτητές/τριες που **θα ολοκληρώσουν τις υποχρεώσεις τους έως και τις 31/10/2025.**

Παρακαλούνται οι φοιτητές και οι φοιτήτριες που επιθυμούν να λάβουν μέρος, να αποστείλουν ηλεκτρονικά στο tmod\_kathomol@aegean.gr το διάστημα **έως και την Κυριακή 2 Νοεμβρίου 2025** τα παρακάτω δικαιολογητικά:

1. **Αίτηση και Υπεύθυνη Δήλωση** (*υπόδειγμα 4α*)

*Σημειώνεται ότι με την υποβολή της αίτησή σας και εφόσον πληροίτε τις προϋποθέσεις λήψης πτυχίου, διακόπτεται η φοιτητική σας ιδιότητα καθώς ανακηρύσσεστε υποψήφιοι πτυχιούχοι. Πρέπει να είναι σαφές ότι δεν επιθυμείτε να παρακολουθήσετε άλλο/α μάθημα/τα, γεγονός που καλείστε να δηλώστε υπεύθυνα.*

*Επίσης* ***δηλώνετε υπεύθυνα τυχόν μάθημα ή μαθήματα*** *(μη υποχρεωτικά****) που επιθυμείτε να εξαιρεθούν*** *από τον υπολογισμό του βαθμού πτυχίου, εφόσον πλεονάζουν του αναγκαίου πλήθους μαθημάτων.*

1. **Φωτοτυπία της αστυνομικής ταυτότητας**
2. **Συμπλήρωση** και **υποβολή** του **Εντύπου Καταγραφής Στοιχείων Αποφοίτων** *(υπόδειγμα 4β*)
3. **Αποστολή** (ηλεκτρονικά) **του αποδεικτικού κατάθεσης ποσού**, στην περίπτωση που οι φοιτητές/τριες επιθυμούν την **έκδοση του διπλώματος σε περγαμηνή.** Στην περίπτωση αυτή, θα πρέπει να καταθέσουν (σε υποκατάστημα της τράπεζας ή ηλεκτρονικά) το **αντίτιμο των 10€** στο λογαριασμό της **ALPHA BANK** με τα ακόλουθα στοιχεία:

**ALPHA BANK**

**Αρ. Λ/σμού:** 60 100 2001 000 158

**IBAN**: GR45 0140 6010 6010 0200 1000 158

**BIC/SWIFT:** CRBAGRAAXXX

**Επωνυμία:** Εταιρεία Αξιοπ/σης & Διαχ/σης Περιουσίας Παν/μίου Αιγαίου

**Στην αιτιολογία της κατάθεσης** πρέπει να αναγράφεται το **ονοματεπώνυμο και ο αριθμός μητρώου** του/της φοιτητή/τριας.

**Προσοχή:**

* Ο/Η κάθε φοιτητής/τρια που θα συμμετάσχει στην τελετή **δικαιούται να προσκαλέσει** **έως δύο (2) άτομα** **(ονομαστικά**).
* **Σε εξαιρετικές περιπτώσεις** αδυναμίας φυσικής παρουσίας **για σοβαρούς λόγους** (π.χ. για λόγους υγείας, προσωπικούς λόγους, κ.τ.λ.), η συμμετοχή στην τελετή δύναται **να πραγματοποιηθεί εξ αποστάσεως**. Στην περίπτωση αυτή, θα πρέπει να συμπληρωθεί και η σχετική αίτηση – υπεύθυνη δήλωση *(υπόδειγμα 4γ*)
* **Απαραίτητη προϋπόθεση** **συμμετοχής** αποτελεί, **η τακτοποίηση**, μέχρι την λήξη της προθεσμίας υποβολής αιτήσεων καθομολόγησης, **τυχόν εκκρεμοτήτων** των ενδιαφερόμενων φοιτητών και φοιτητριών:
* **με τη Βιβλιοθήκη** (δανεισμός βιβλίων, κατάθεση διπλωματικής εργασίας)
* **με το Γραφείο Φοιτητικής Μέριμνας** (κλειδί φοιτητικής εστίας κ.α.)
* με το **Γραφείο ERASMUS** και κάθε άλλη υπηρεσία του Πανεπιστημίου Αιγαίου
* η **επιστροφή της ακαδημαϊκής ταυτότητας στη Γραμματεία** ή υπεύθυνη δήλωση απώλειας αυτής μέσω της πλατφόρμας e-gov με email.

*Γραμματεία ΠΠΣ ΤΜΟΔ*